ครม.เห็นชอบแผนบริหารหนี้สาธารณะปีงบ 53
ครม. เห็นชอบแผนบริหารหนี้สาธารณะปีงบ 53 หลังคลังขอหั่นหนี้ลงอีก 1 แสนล้านบาท
22 มิ.ย. 2553

ครม. เห็นชอบแผนบริหารหนี้สาธารณะปีงบ 53 หลังคลังขอหั่นหนี้ลงอีก 1 แสนล้านบาท 
นายกรณ์ จาติกวาณิช รมว.คลัง เปิดเผยว่าที่ประชุมคณะรัฐมนตรี ( ครม. ) เห็นชอบการปรับแผนบริหารหนี้สาธารณะประจำปีงบประมาณ 2553 ครั้งที่ 4 โดย รัฐบาลจะมีการกู้เงินลดลงกว่า 1 แสนล้านบาทจึงส่งผลให้หนี้สาธารณะของรัฐบาลลดลงจากเดิม 1.74 ล้านล้านบาท เหลือ 1.64 ล้านล้านบาท  ทำให้สัดส่วนหนี้สาธารระอยู่ที่ระดับ 43 % ของจีดีพี สาเหตุที่ปรับลดลงเนื่องจากมีการปรับมูลค่าของโครงการที่จะกู้เงินลดลง ทั้งโครงการส่วนราชการและรัฐวิสาหกิจ
นายวัชระ กรรณิการ์  รองโฆษกประจำสำนักนายกรัฐมนตรี เปิดเผยว่า สาระสำคัยของแผนบริหารหนี้สาธารณะ มี 4 แผนย่อย ได้แก่ 1.แผนการบริหารและจัดการเงินกู้ในประเทสของรัฐบาล วงเงินเดิม 6.73 แสนล้านบาท เพิ่มอีก 5,600 ล้านบาทรวมเป็น 6.78 แสนล้านบาท โดยกระทรวงการคลังได้ปรับเพิ่มวงเงินการให้กู้ต่อแก่การรถไฟฟ้าขนส่งมวลชนแห่งประเทศไทย หรือ รฟม. สำหรับดครงการรถไฟฟ้าสายสีน้ำเงิน ช่วงหัวลำโพง-บางแค และช่วงบางซื่อ-ท่าพระ วงเงิน 5,600 ล้านบาท ,2. แผนการบริหารและจัดการเงินกู้ในประเทศของรัฐวิสาหกิจวงเงินเดิม 3.67 แสนล้านบาท  ปรับลด 2 หมื่นล้านบาท เหลือ 3.47 แสนล้านบาท ทั้งนี้เป็นการปรับวงเงินของรัฐวิสาหกิจ 11 แห่ง เพื่อให้สอดคล้องกับสถานะการเงินของหน่วยงาน , 3. แผนการก่อหนี้จากต่างประเทศ วงเงินเดิม 1.2 แสนล้านบาท ปรับลด 2.04 หมื่นล้านบาท เหลือ 9.99 หมื่นล้านบาท โดยเป็นการปรับลดของรัฐวิสาหกิจ 2 แห่งได้แก่ การรถไฟฟ้าขนส่งมวลชนแห่งประเทศไทย โครงการรถไฟฟ้าสายสีม่วง บางใหญ่ - ราษฎร์บูรณะ ช่วงบางใหญ่ -บางซื่อ จำนวน 1.34 หมื่นล้านบาท และบริษัททีโอที ปรับลดวงเงินกู้โครงการสร้างโครงข่ายโทรศัพท์เคลื่อนที่ ยุคที่ 3 จำนวน 7,002 ล้านบาท จากวงเงินเดิม 2.32 หมื่นล้านบาท เหลือ 1.61 หมื่นล้านบาท และแผนบริหารหนี้ต่างประเทศ วงเงินเดิม 9.85 หมื่นล้านบาท ปรับลด 6.65 หมื่นล้านบาท เหลือ 3.19 หมื่นล้านบาท ประกอบด้วยการปรับลดวงเงินการบริหารหนี้ของรัฐบาล 2,254 ล้านบาท และการปรับลดวงเงินการบริหารหนี้ของรัฐวิสาหกิจ 6.43 หมื่นล้านบาท สำหรับกรอบความยั่งยืนทางการคลังหลังปรับแผนบริหารหนี้แล้วคาดว่า ณ วิ้นปีงบประมาณ 2553 ยอดหนี้สาธารณะจะอยู่ที่ระดับ 48.49 %  บนสมมุติฐานเศรษฐกิจขยายตัว 3 % อัตราเงินเฟ้อ 2.5 5 ภาระหนี้ต่องบประมาณอยู่ที่ 12.61